:::::ஒரு பயனர் தனிநபர் தாக்குதல்களில் ஈடுபட்டால், முதல் முறை எச்சரித்து மற்ற நிருவாகிகளின் கவனத்திற்குக் கொண்டு வரலாம். அவர் அதைப் புரிந்து கொள்ளாமல் மீண்டும் தாக்குதல்களைத் தொடர்ந்தால் இரண்டாம் முறை மற்ற நிருவாகிகள் எச்சரிக்கலாம். தொடர்ந்து மூன்றாம் முறையும் அவர் தன் போக்கைத் தொடர்ந்தால், தாராளமாக அவர் கணக்கைத் தடை செய்யலாம். அதை விட்டு விட்டு "கட்டப்பஞ்சாயத்து" செய்வது போல் "பயனரின் பக்கத்தில் வந்து மன்னிப்பு கேட்க வேண்டும்" என்று சொல்பவர்கள் அது எந்த விக்கிப்பீடியா விதியின் கீழ் என்று சுட்ட வேண்டும்.  
:::::இந்தப் பிரச்சினையில் நானாக கருத்து சொல்ல வரவில்லை. தாங்கள் Ping செய்து கேட்டதாலே என் கருத்துகளை முன்வைத்தேன். அதுவும் நீங்கள் குறிப்பிட்ட இரு பிரச்சினைகளையும் கருத்தில் கொண்டு பயனர் கார்தமிழ் வருத்தம் தெரிவிக்க வேண்டும், காசு கொடுத்து எழுதும் கட்டுரைகளை உடனே நிறுத்த வேண்டும் என்று அழுத்தம் திருத்தமாகவே குறிப்பிட்டுள்ளேன். விக்கிப்பீடியா நெறிமுறைகள் அறியாத புதுப்பயனர்கள் பண்பு தவறி நடந்தாலும், அனுபவம் வாய்ந்த நிருவாகிகள் நிதானம் தவறாமல், அவர்களையும் அரவணைத்து விக்கிப்பீடியா நெறிமுறைகளைப் புரிய வைக்க முயற்சி செய்ய வேண்டும். சிறுவர்கள் தவறு செய்யும் போது மூத்தவர்கள் பெருந்தன்மையாக நடந்து கொள்வது இல்லையா? அது போல் தான் பயனர் கார்தமிழின் வருத்தத்தை ஏற்றுக் கொண்டு இப்பிரச்சினையை முடிவுக்குக் கொண்டு வருமாறு உங்களிடம் வேண்டினேன். மாறாக, மிரட்டல், அச்சுறுத்தல், "என்னைப் பகைச்சுக்கிட்டு தமிழ் விக்கிப்பீடியாவில் நீ இயங்கி விடுவாயா" என்ற தொனியில் பேசுவது முறையன்று. இன்று மிகச் சிறப்பாகப் பங்களிக்கும் எத்தனையோ பயனர்கள் தொடக்க காலத்தில் விசமப் பயனர்கள் போல் புரியாமல் செயற்பட்டவர்கள் தான்.  
:::::தங்களுடைய விலை மதிப்பு மிக்க நேரத்தைச் செலவழித்துத் தொடர்ந்து பல ஆண்டுகள் விக்கிப்பீடியாவுக்குத் தன்னார்வமாகப் பங்களிக்கும் உங்களைப் போன்ற பயனர்களின் பங்களிப்பு முக்கியமானது. விக்கிப்பீடியாவின் இருப்புக்கும் தொடர்ச்சிக்கும் ஆதாரமானது. ஆனால், அது மட்டுமே ஏதோ புனிதமான பங்களிப்பு போலவும் மற்றவர்களை ஏளனமாகவும் பார்க்கத் தேவையில்லை. விக்கிப்பீடியா என்பது நான்கு அறிஞர்கள் ஒரு அறையில் அமர்ந்து எழுதி கடையில் விற்கும் கலைக்களஞ்சியம் அன்று. விக்கிப்பீடியா என்பது ஒரு பரவலர் அறிவு இயக்கம். இயக்கம் என்று வருகிற போதே, அதில் மக்கள், பல்வேறு அமைப்புகள் அனைவரும் சேர்ந்து ஈடுபடவே தலைப்படுவர். அனைவரையும் அரவணைத்துச் செல்லும் போக்கு, உங்களுக்கு "அரசியல் செய்வது" போல் தோன்றலாம். ஆனால், இது தான் உலகளாவிய விக்கிப்பீடியா நடைமுறை.  
:::::8 ஆண்டுகளில் 504 பயனர்களைத் தடை செய்திருக்கிறீர்களே! நீங்கள் எத்தனைப் பயனர்களைப் புதிதாக இனங்கண்டு அழைத்து வந்து விக்கிப்பீடியாவில் எழுத வைத்தீர்கள் என்று குறிப்பிட முடியுமா? ஆன்டனும் ஆன்டனைப் போல் ஒரு சிலரும் குறுங்குழுவாக இயங்கினால் போதுமா? பரப்புரைப் பணிகளில் ஈடுபடுபவர்கள், பயிற்சி அளிப்பவர்களின் பங்களிப்பை மலினப்படுத்தாதீர்கள். சிறுமைப்படுத்தாதீர்கள்.  
:::::இந்த உரையாடலில் தொடர்பே இல்லாமல், நான் அரசியல்வாதி போல் பேசுவதாகவும், இத்தகைய பயனர்களை ஆதரிப்பதில் எனக்குத் தனிப்பட்ட இலாபம் இருப்பது போலவும் சித்தரிக்கிறீர்கள். இது ஆதாரமற்ற அவதூறு மட்டுமன்று, மறைமுகமாக Character assassinationம் கூட. இப்போது ஆன்டன் என்னைத் தாக்கி விட்டார் என்று நீதி கேட்டு ஆலமரத்தடியைக் கூட்டி, விக்கிப்பீடியாவின் அன்றாட அலுவல்களை நான் குலைக்கலாமா? ஆனால், நான் அதைச் செய்யப்போவது இல்லை. எப்படி ஒரு பிரச்சினையை முடிக்கலாம் என்று தான் நான் எண்ணுகிறேன். நீங்கள் அதை வளர்க்க வேண்டும் என்று செயற்படுவதாகத் தோன்றுகிறது.  
:::::9 ஆண்டுகளுக்கு முன்பு சில பயனர்கள் என்னைத் தாக்கிய போது நானும் வேதனைப் பட்டிருக்கிறேன். அதனால் உங்கள் வலியைப் புரிந்து கொள்கிறேன். ஆனால், இத்தனை ஆண்டுகளில் நான் கூடுதல் பக்குவமும் முதிர்ச்சியும் அடைந்திருப்பதால் உங்கள் தாக்குதலைக் கண்டு கொள்ளாமல் கடந்து போகிறேன். ஒரு பிரச்சினையை நீங்கள் கவனத்திற்குக் கொண்டு வந்தால், அதன் முழு பரிமாணத்தையும் உணர்ந்து, விக்கிப்பீடியாவின் ஒட்டு மொத்த நலனையும் கருத்தில் கொண்டு தான் மற்றவர்கள் கருத்து சொல்வார்கள். ஆனால், நீங்களோ நீங்கள் நினைப்பதையே மற்றவர்கள் சொல்ல வேண்டும் என்று எண்ணுவது போல் தோன்றுகிறது. இதற்காக, சில நிருவாகிகளைக் கூட்டு சேர்ப்பது போலவும் தோன்றுகிறது. இதற்கு ஒத்து வராத மற்ற நிருவாகிகளையும் பயனர்களையும் கட்டம் கட்டி Bullying செய்வது உங்கள் தொடர் நடத்தையாகவே தென்படுகிறது. இந்த நடத்தையை மாற்றிக் கொள்வது உங்களுக்கும் நல்லது விக்கிப்பீடியாவுக்கும் நல்லது. எப்போது பார்த்தாலும் எப்படி எல்லாரையும் விக்கிப்பீடியாவை விட்டு விரட்டுவோம் என்பதேயே நோக்கமாக கொண்டு செயற்படாதீர்கள். ஒரு நிருவாகி இப்படிச் செயற்படுவது anti social நடத்தை போல் தென்படுவதால் இப்போக்கினைத் தொடர்ந்து அனுமதிக்க முடியாது. நன்றி --16:38, 6 மார்ச் 2022 (UTC)  
முதலில் ஒன்றைத் விளங்கிக் கொள்ள வேண்டும். நான் Ping செய்தது, நிதி தொடர்பானது, தனிநபர் தாக்குதல் பற்றியதல்ல. ஒரு சில நிருவாகிகளைக் கூட்டு சேர்த்துக் கொண்டு என்கிறீர்கள், அப்படியானால் நீங்கள் பயனர் கார்தமிழ் தமிழுடன் கூட்டு சேர்த்துக் கொண்டுள்ளீர்கள் எனக்கருதலாமா? தற்போதைய நடைமுறையின்படி, மிகவும் மோசமான வன்சொல் கொண்டு தாக்குபவரை தடை செய்கிறோம். அப்படிச் செய்யக்கூடாதா? இது "கட்டப்பஞ்சாயத்து" செய்யும் இடமில்லைத்தான். அதற்காக இது காவல் துறையும் அல்ல. ஒவ்வொருவரின் Ego வுக்கும் தீனி போட முடியாதுதான். யாரும் கேட்டவில்லை.  
//ஒரு பயனர் தனிநபர் தாக்குதல்களில் ஈடுபட்டால், முதல் முறை எச்சரித்து மற்ற நிருவாகிகளின் கவனத்திற்குக் கொண்டு வரலாம். அவர் அதைப் புரிந்து கொள்ளாமல் மீண்டும் தாக்குதல்களைத் தொடர்ந்தால் இரண்டாம் முறை மற்ற நிருவாகிகள் எச்சரிக்கலாம். தொடர்ந்து மூன்றாம் முறையும் அவர் தன் போக்கைத் தொடர்ந்தால், தாராளமாக அவர் கணக்கைத் தடை செய்யலாம்.// அது எந்த விக்கிப்பீடியா விதியின் கீழ் உள்ளது? உங்கள் மீது ஒருவர் அவ்வாறு நடந்தால் நீங்கள் என்ன செய்தீர்கள்/செய்வீர்கள்? நிற்க, **தனிநபர் தாக்குதல்களில் ஈடுபட்டால் என்ன செய்ய வேண்டும் என்று விக்கி விதியுடன் விக்கிச் சமூகத்தின் ஒப்புதல் பெற்று நடைமுறைப்படுத்துங்கள்.** நீங்கள் சொல்வதால் அது விதியாகிவிடாது.  
கார்தமிழின் வருத்தத்தை/மன்னிப்புக் கேட்பதில் எனக்கு சிக்கலில்லை. ஆனால், அப்பயனர் என்பேச்சுப் பக்கம் உள்ளிட்ட பிற இடங்களில் என்னை வம்புக்கிழுப்பதையும் நீங்கள் பார்க்க வேண்டும். ஒரு இடத்தில் வருத்தம் தெரிவிப்பார், பிறகு கேலியாகப் பேசுகிறார். அவற்றுக்கு இதுவரைக்கும் நான் பதிலளிக்கவில்லை என்பதையும் கவனிக்க வேண்டும். அவருக்கும் நீங்கள் வழிகாட்டலாமே? எதற்கான என்னோடு மட்டும் முரண்பட்டுக் கொண்டிருக்கிறீர்கள். யார் மிரட்டல், அச்சுறுத்தல் செய்தது? தக்க ஆதாரம் முன்வைக்கவும்.  
//ஏதோ புனிதமான பங்களிப்பு போலவும் மற்றவர்களை ஏளனமாகவும் பார்க்கத் தேவையில்லை.// நான் எங்கு அப்படிச் சொன்னேன். நீங்களாக கற்பனை செய்யாதீகள். எனக்கும் கற்பனை செய்யத்தெரியும்.  
//பரப்புரைப் பணிகளில் ஈடுபடுபவர்கள், பயிற்சி அளிப்பவர்களின் பங்களிப்பை மலினப்படுத்தாதீர்கள். சிறுமைப்படுத்தாதீர்கள்.// ஆக நீங்கள் எங்களை சிறுமைப்படுத்தலாம். கண்டதையெல்லாம் சொல்ல நாங்கள் சிரித்துக் கொண்டு இருக்க வேண்டுமா?  
நீங்களும் என்னை மறைமுகமாக Character assassination செய்துள்ளீர்கள். உங்களை பதிவுகளை மீண்டும் ஒருமுறை மீளாய்வு செய்யுங்கள்.  
//இதற்கு ஒத்து வராத மற்ற நிருவாகிகளையும் பயனர்களையும் கட்டம் கட்டி Bullying செய்வது உங்கள் தொடர் நடத்தையாகவே தென்படுகிறது.// உங்கள் மீதும் இக்குற்றச்சாட்டு இருந்ததே மறந்துவிட்டீகளா? நானும் உங்கள் குழுவில் இருந்தேன் என என் மீதும் குற்றச்சாட்டப்பட்டது நினைவிலுள்ளதா? அப்படியானால் நானும் நீங்களுமாக கட்டம் கட்டி Bullying செய்தோமா? ஏன் இந்த பாரபட்சமான பார்வை? --AntanO (பேச்சு) 17:34, 6 மார்ச் 2022 (UTC)  
:பயனர் கார்தமிழ் ஆலமரத்தடியில் (உங்கள் பார்வையில் பொத்தாம் பொதுவாக) வருத்தம் தெரிவித்த பிறகு, மீண்டும் வேறு இடங்களில் உங்களை வம்பு இழுப்பது போன்ற செயற்படுகிறாரா? ஆம், என்றால் உரிய இணைப்புகளைத் தரவும். நானே உரிய எச்சரிக்கைகளைத் தந்து அவரது போக்கு தொடர்ந்தால் அவரது கணக்கைத் தடை செய்கிறேன்.  
:நீங்கள் நிதி தான் பிரச்சினை என்கிறீர்கள். மற்ற நிருவாகிகள் உங்களிடம் வந்து மன்னிப்பு கேட்க வேண்டும் என்கிறார்கள். உண்மையில் என்ன தான் பிரச்சினை என்று தெளிவுபடுத்தவும். இந்தப் பிரச்சினையை வளர்க்காமல் ஒரு முடிவுக்குக் கொண்டு வருவதைத் தான் நான் விரும்புகிறேன். நன்றி.--இரவி (பேச்சு) 18:01, 6 மார்ச் 2022 (UTC)